การประกอบธุรกิจของแต่ละสายผลิตภัณฑ์

3.1 ลักษณะการให้บริการและผลิตภัณฑ์

บริษัทประกอบธุรกิจหลักในการให้บริการสถานพยาบาล
โดยมีโรงพยาบาลภายใต้การดำเนินการของบริษัท ศิครินทร์ จำกัด (มหาชน) จำนวน 2 แห่ง คือ
โรงพยาบาลศิครินทร์ และโรงพยาบาลรัทรินทร์
โรงพยาบาลทั้งสองแห่งมีแพทย์ผู้เชี่ยวชาญครบทุกสาขา และเปิดให้บริการตลอด 24 ชั่วโมง
โดยลักษณะการให้บริการของบริษัทสามารถจําแนกออกตามประเภทของผู้ป่วยที่เข้ารับการรักษาพยาบาลได้
2 ประเภท คือ ผู้ป่วยนอก (OPD) และผู้ป่วยใน (IPD)

3.1.1 บริการทางการแพทย์ของโรงพยาบาลศิครินทร์

โรงพยาบาลศิครินทร์เปิดให้บริการโดยคณะแพทย์ผู้เชี่ยวชาญ แบ่งเป็นแพทย์ประจำ 50 คน
และแพทย์เวรเฉพาะทางรวม 198 คน ครบทุกสาขา ภายพื้นที่อาคาร 3 อาคาร รวมพื้นที่ให้บริการ
23,340 ตารางเมตร โดย

-   อาคารศิครินทร์ 1 จะเน้นบริการด้านอายุรกรรม, ศัลยกรรมทั่วไป, ศัลยกรรมกระดูก

  และกุมารเวชกรรม

-   อาคารศิครินทร์ 2 จะให้บริการด้านสูติกรรม ผิวหนัง และศูนย์ตรวจสุขภาพ หรือ “Sikarin
    Health

Center” ให้บริการแบบครบวงจร

-   อาคารศิครินทร์ 3 เปิดให้บริการเมื่อวันที่ 16 สิงหาคม 2550 พื้นที่บริการรวม 380
    ตารางเมตร

เป็นพื้นที่สำหรับให้บริการผู้ป่วยนอกประกันสังคม

 และสามารถแบ่งเป็นแผนกต่างๆ ที่ให้บริการทางการแพทย์ได้ดังนี้ ดังนี้

+-----------------------+------------------------+--------------------+
| โรงพยาบาลศิครินทร์       |                        | จำนวน(ห้อง)         |
+-----------------------+------------------------+--------------------+
| 1.ห้องตรวจแผนกผู้ป่วยนอก  | -   แผนกผิวหนัง          | 45                 |
|                       |                        |                    |
| -   แผนกอายุรกรรม      | -   แผนกหู คอ จมูก       |                    |
|                       |     และภูมิแพ้            |                    |
| -                     |                        |                    |
| แผนกศัลยกรรมกระดูกและข้อ | -   แผนกกายภาพบําบัด     |                    |
|                       |                        |                    |
| -   แผนกศัลยกรรม       | -   แผนกไตเทียม         |                    |
|                       |                        |                    |
| -   แผนกสูติ-นรีเวช      | -   แผนกธาราบําบัด       |                    |
|                       |                        |                    |
| -   แผนกกุมารเวช       | -   แผนกทันตกรรม        |                    |
|                       |                        |                    |
| -   แผนกทันตกรรม       | -   แผนกฉุกเฉิน          |                    |
|                       |                        |                    |
| -   แผนกจักษุวิทยา       |                        |                    |
+-----------------------+------------------------+--------------------+
| 2.  ห้องตรวจทันตกรรม    |                        | 7                  |
+-----------------------+------------------------+--------------------+
| 3.  ห้องบริการไตเทียม    |                        | 14 เตียง/รอบ        |
+-----------------------+------------------------+--------------------+
| 4.  ห้องบริบาลผู้ป่วยหนัก   |                        | 13                 |
|     (ICU)             |                        |                    |
+-----------------------+------------------------+--------------------+
| 5.  หอพักผู้ป่วยใน        |                        | 235                |
+-----------------------+------------------------+--------------------+
| 6.  ห้องผ่าตัด           |                        | 4                  |
+-----------------------+------------------------+--------------------+

บริการพิเศษอื่นๆ

นอกเหนือจากการให้บริการรักษาตรวจรักษาโรคตามแผนกต่างๆ
สำหรับผู้ป่วยนอกและผู้ป่วยในตามที่กล่าวข้างต้น โรงพยาบาลยังมีการให้บริการพิเศษอื่นๆ
เพื่ออำนวยความสะดวกแก่ลูกค้า ดังต่อไปนี้

-   บริการหน่วยตรวจสุขภาพนอกสถานที่ นอกจากการตรวจสุขภาพในศูนย์ตรวจสุขภาพภายใน

โรงพยาบาลแล้ว โรงพยาบาลยังให้บริการตรวจสุขภาพ ณ ที่ทำการของลูกค้าโดยตรง
กลุ่มลูกค้าประกอบไปด้วยอาคารสำนักงาน และโรงงานต่างๆ ที่อยู่ในเขตกรุงเทพ และปริมณฑล
รวมทั้งจังหวัดใกล้เคียง เช่น จังหวัดชลบุรี และจังหวัดฉะเชิงเทรา เป็นต้น
การตรวจสุขภาพนอกสถานที่จะเน้นตรวจครั้งละเป็นจำนวนมากในวันคราวเดียวกัน ซึ่งโรงพยาบาลฯ
สามารถตรวจได้ประมาณ 800-1,200 คนต่อวัน ต่อหน่วยตรวจ สามารถออกหน่วยตรวจได้ประมาณ
3-4 แห่งต่อวัน ด้วยระบบการตรวจที่ทันสมัย เช่น ลงทะเบียนด้วยระบบคอมพิวเตอร์
และใช้ระบบบาร์โค้ดในการบันทึกผล ซึ่งนอกจากตรวจได้ครั้งละจำนวนมากแล้ว
ยังมีความถูกต้องแม่นยำสูงอีกด้วย

-   การให้บริการผู้ป่วยประกันสังคม ปัจจุบันมีผู้ประกันตนที่ลงทะเบียนเลือกโรงพยาบาลศิครินทร์

จำนวน 110,000 คน มีอัตราการใช้บริการผู้ป่วยนอกเฉลี่ยวันละ 700 คน
หลังจากขยายอาคารบริการผู้ป่วยประกันสังคม ทำให้ผู้ประกันตนมีความสะดวกสบายมากขึ้น
รวมถึงการขยายเวลาบริการเพื่อให้ผู้ประกันตนได้รับความสะดวก จากเดิมบริการเวลา 08.00 –
20.00 น. เป็น 07.00 – 22.00 น. ในด้านการรักษาพยาบาลได้เพิ่มแพทย์เฉพาะทาง 2 ท่าน
เพื่อให้การรักษาพยาบาลได้รวดเร็วและมีมาตรฐานมากยิ่งขึ้น อย่างไรก็ตาม โรงพยาบาลฯ
ไม่มีนโยบายเพิ่มจำนวนผู้ประกันตน โดยจะคงจำนวนผู้ประกันตนไว้ที่ 110,000 – 130,000 คน

-   Home health care
    เป็นหน่วยงานสำหรับออกให้คำปรึกษาและข้อแนะนำด้านงานบริการสุขภาพแก่ชุมชนที่พักอาศัยหรือทํางานอยู่ในบริเวณเขตบางนาและบริเวณพื้นที่ใกล้เคียงโดยรอบ

-   ห้องอาหารศิการ และฟู้ด คอร์ท จากการขยายตัวเพิ่มขึ้นของผู้รับบริการ ปัจจุบันภายใน

โรงพยาบาลศิครินทร์ จะมีร้านค้าที่ให้บริการอาหารจำนวน 3 แห่ง
(ไม่รวมแผนกอาหารที่บริการอาหารผู้ป่วยโดยตรง) โดยเป็นของโรงพยาบาล 2 ร้าน คือ
ห้องอาหารศิการ และห้องอาหาร Sikarin Food Court ซึ่งลูกค้าของห้องอาหารศิการ
และห้องอาหาร Sikarin Food Court
นอกจากจะเป็นลูกค้าที่มาใช้บริการรักษาพยาบาลของโรงพยาบาลศิครินทร์แล้ว
ยังมีผู้ที่พักอาศัยหรือที่ทำงานโดยรอบโรงพยาบาลฯ เข้ามาใช้บริการด้วย

-   บริการรถพยาบาลฉุกเฉิน ให้บริการเคลื่อนย้ายผู้ป่วยตลอด 24 ชั่วโมง
    ด้วยเครื่องมือและอุปกรณ์

การแพทย์กู้ชีพฉุกเฉินที่ครบครัน ทันสมัย มีประสิทธิภาพสูง

-   แผนกลูกค้าสัมพันธ์ต่างประเทศ ประกอบไปด้วยทีมงานที่เชี่ยวชาญภาษาตะวันออก ได้แก่

ภาษาจีน ญี่ปุ่น และภาษาอังกฤษ
เพื่อให้บริการด้านข้อมูลโรงพยาบาลและความรู้ทั่วไปแก่ลูกค้าต่างชาติที่เข้ามาใช้บริการ

-   แพกเก็จและโปรโมชั่น โรงพยาบาลศิครินทร์ตั้งอยู่ในแหล่งที่มีการแข่งขันสูงมาก ปัจจุบันมี

โรงพยาบาลในระดับที่ใกล้เคียงกัน และอยู่ในพื้นที่บริการเดียวกันกว่า 7 ราย
ดังนั้นกิจกรรมทางการตลาดและกิจกรรมส่งเสริมการขายต่างๆ นับวันจะมีบทบาทเพิ่มสูงยิ่งขึ้น
อย่างไรก็ตามในการออกแพกเก็จและการจัดกิจกรรมส่งเสริมการขายต่างๆ
โรงพยาบาลจะทำอย่างระมัดระวัง และให้มีน้อยที่สุดเท่าที่จำเป็นเท่านั้น
ทั้งนี้เพื่อไม่ให้กระทบต่อภาพพจน์ของโรงพยาบาลและระดับราคาค่าบริการในระยะยาว

ปัจจุบันโรงพยาบาลฯ เสนอแพกเก็จหลักอยู่ 2 โปรแกรม คือ โปรแกรมคลอดเหมาจ่าย
และโปรแกรมตรวจสุขภาพประจำปี ส่วนกิจกรรมที่เหลือจะจัดในรูปแบบ Seasonal Sale
Promotion ซึ่งจะจัดขึ้นตามโอกาสและเทศกาลต่างๆ ในรอบปี

3.1.2 บริการทางการแพทย์ของโรงพยาบาลรัทรินทร์

โรงพยาบาลรัทรินทร์ เปิดให้บริการด้วยขนาด 100 เตียง ตั้งอยู่บนถนนสุขุมวิท-สายเก่า กม.ที่ 34
อยู่ห่างจากโรงพยาบาลศิครินทร์ 16 กิโลเมตร ใช้เวลาเดินทางประมาณ 25-30 นาที
บริษัทจึงมีนโยบายให้โรงพยาบาลศิครินทร์และโรงพยาบาลรัทรินทร์
ใช้ทรัพยากรทุกชนิดที่จำเป็นร่วมกันได้
โดยบริการที่โรงพยาบาลรัทรินทร์ใช้บริการร่วมกับทางโรงพยาบาลศิครินทร์ อาทิเช่น อาหารผู้ป่วย
, ระบบซักรีดเสื้อผ้าผู้ป่วยและงานผ้าต่างๆ , ระบบการนึ่งฆ่าเชื้ออุปกรณ์การแพทย์และห้องผ่าตัด ,
อุปกรณ์การแพทย์ , ระบบคลังสินค้ายาและเวชภัณฑ์ เป็นต้น
ทำให้โครงสร้างการบริหารงานของโรงพยาบาลรัทรินทร์จึงมีความกระชับ

ด้วยทำเลที่ตั้งอยู่ใกล้นิคมอุตสาหกรรมบางปู
จึงทำให้โรงพยาบาลรัทรินทร์จะมุ่งเน้นให้บริการแก่กลุ่มผู้ป่วยประกันสังคมเป็นหลัก
อย่างไรก็ตามในระยะ 2 ปีที่ผ่านมา ชุมชนย่านบางปูใหม่ มีการพัฒนา และขยายตัวอย่างรวดเร็ว
เช่น การเปิดให้บริการของห้างสรรพสินค้า และโครงการที่พักอาศัยต่างๆ
โรงพยาบาลรัทรินทร์จึงได้ปรับแผนลูกค้าเป้าหมายใหม่ โดยเริ่มมุ่งเจาะตลาดลูกค้าทั่วไป
และลูกค้าประกันชีวิตที่พักอาศัย อยู่ในบริเวณดังกล่าว

โรงพยาบาลรัทรินทร์ มีทีมแพทย์ประจำ (Full Time) ครอบคลุมทุกสาขาหลัก ประกอบด้วย
อายุรกรรม , ศัลยกรรมทั่วไป,ศัลยกรรมกระดูก,สูติ-นรีเวชกรรมและกุมารเวชกรรม
สามารถแบ่งเป็นแผนกต่างๆที่ให้บริการทางการแพทย์ได้ดังนี้

+----------------------------------+-----------------------------------+
| โรงพยาบาลรัทรินทร์                  |                                   |
+----------------------------------+-----------------------------------+
| 1.ห้องตรวจแผนกผู้ป่วยนอก             | -   แผนกศัลยกรรมกระดูกและข้อ         |
|                                  |                                   |
| -   แผนกอายุรกรรม                 | -   แผนกสูติ-นรีเวช                  |
|                                  |                                   |
| -   แผนกศัลยกรรม                  | -   แผนกจักษุวิทยา                   |
|                                  |                                   |
| -   แผนกกุมารเวช                  | -   แผนกหู คอ จมูก และภูมิแพ้          |
|                                  |                                   |
| -   แผนกผิวหนัง                    | -   แผนกฉุกเฉิน                     |
|                                  |                                   |
| -   แผนกกายภาพบําบัด               |                                   |
+----------------------------------+-----------------------------------+
| 2.  ห้องบริบาลผู้ป่วยหนัก (ICU)        |                                   |
+----------------------------------+-----------------------------------+
| 3.  หอพักผู้ป่วยใน                   |                                   |
+----------------------------------+-----------------------------------+
| 4.  ห้องผ่าตัด                      |                                   |
+----------------------------------+-----------------------------------+

พื้นที่การให้บริการประกอบด้วย ห้องตรวจผู้ป่วยนอกและฉุกเฉิน จำนวน 9 ห้องตรวจ ห้องผ่าตัด 2
ห้อง และห้อง Recovery 2 ห้อง หอผู้ป่วยหนักจำนวน 5 เตียง
ส่วนห้องพักผู้ป่วยในประกอบด้วยห้องเตียงพิเศษ ห้องเดี่ยว ห้องคู่ และห้องรวม 4 เตียง
จำนวนห้องพักผู้ป่วยในทั้งสิ้น 57 เตียง

สำหรับในด้านการบริหารคุณภาพ โรงพยาบาลรัทรินทร์ผ่านการรับรองระบบ ISO 9001
และผ่านการรับรองระบบ HA ขั้นที่ 2

บริการพิเศษอื่นๆ

-   การรองรับผู้ป่วยอุบัติเหตุ และฉุกเฉิน
    ด้วยพื้นที่ตั้งของโรงพยาบาลรัทรินทร์อยู่ติดถนนใหญ่และห่าง

ไกลจากโรงพยาบาลอื่น ดังนั้น สถิติผู้ป่วยที่เกิดอุบัติเหตุทางรถยนต์
และส่งมารักษาที่โรงพยาบาลรัทรินทร์ค่อนข้างสูง
ปัจจุบันโรงพยาบาลรัทรินทร์มีห้องตรวจและห้องกู้ชีวิตฉุกเฉิน พร้อมเครื่อง เอกซเรย์คอมพิวเตอร์
หรือ CT Scan และ

เครื่องเอกซเรย์ถ่ายภาพเคลื่อนไหว (Fluoroscopy) รวมทั้งห้องผ่าตัดจำนวน 2 ห้อง
และห้องพักฟื้น (Recovery Room) จำนวน 2 Units
จึงทำให้มั่นใจได้ว่าผู้ป่วยอุบัติเหตุจะได้รับการรักษาอย่างปลอดภัย

-   บริการตรวจสุขภาพประจำปี นอกจากนี้โรงพยาบาลรัทรินทร์ ตั้งอยู่บริเวณใกล้เคียง
    กับนิคมอุตสาห-

กรรมบางปู รวมทั้งพื้นที่ตำบลบางปูใหม่ เป็นที่ตั้งของโรงงานประเภทต่างๆเป็นจำนวนมาก
โรงพยาบาลฯ จึงได้จัดบริการตรวจสุขภาพก่อนเข้างาน
และตรวจสุขภาพประจำปีแก่พนักงานของบริษัทต่างๆ ทั้งตรวจภายในโรงพยาบาล
และตรวจนอกสถานที่

3.2 การตลาดและภาวะการแข่งขัน

3.2.1กลยุทธ์การแข่งขัน

เนื่องจากธุรกิจโรงพยาบาลมีการแข่งขันที่สูง
ทำให้บริษัทจำเป็นต้องมีการปรับเปลี่ยนและพัฒนากลยุทธ์การแข่งขันอยู่ตลอดเวลาเพื่อให้สามารถตอบสนองความต้องการของผู้มาใช้บริการได้อย่างมีประสิทธิภาพ
ทั้งนี้ กลยุทธ์ในการแข่งขันของบริษัทสามารถสรุปได้ดังนี้

1) การสร้างความสัมพันธ์ที่ดีกับลูกค้าผู้มาใช้บริการและการขยายฐานลูกค้าใหม่อย่างต่อเนื่อง

บริษัทมีทีมเจ้าหน้าที่การตลาดที่รับผิดชอบในการติดต่อและสร้างความสัมพันธ์ที่ดีกับลูกค้าอย่างต่อเนื่อง
โดยจะมีการจัดกิจกรรมทางการตลาดรวมทั้งจัดส่งวารสารข่าว (Newsletter)
ตรงถึงลูกค้าอย่างสม่ำเสมอ ให้รู้สึกเสมือนเป็นครอบครัวเดียวกัน นอกจากนี้
เจ้าหน้าที่การตลาดยังทำหน้าที่ในการสร้างฐานลูกค้าใหม่ ได้แก่
ลูกค้าต่างชาติที่มีสถานที่ทำงานหรือที่พักอาศัยอยู่ในบริเวณใกล้เคียงกับที่ตั้งของโรงพยาบาล
ซึ่งบริษัทมีการว่าจ้างบุคลากรที่มีความเชี่ยวชาญทางด้านการตลาดและมีความสัมพันธ์ที่ดีกับบริษัทต่างชาติมาทำหน้าที่ในการอบรมเจ้าหน้าที่การตลาดและจัดทําแผนการตลาด
เพื่อช่วยขยายฐานลูกค้าของโรงพยาบาล นอกจากนี้
บริษัทได้มีการจัดตั้งแผนกลูกค้าสัมพันธ์ต่างประเทศเพื่อรองรับผู้ใช้บริการชาวต่างประเทศ
เพื่อเพิ่มศักยภาพและช่วยสร้างความมั่นใจให้แก่ชาวต่างประเทศที่เข้ามาใช้บริการนับตั้งแต่เริ่มต้นจนกระทั่งเสร็จสิ้นกระบวนการรักษาพยาบาล
ด้วยการสื่อสารที่เข้าใจตรงกัน

2) การเน้นคุณภาพการให้บริการ

ภายใต้กระบวนการพัฒนาคุณภาพการรักษาพยาบาลทางคลินิกด้วยทีมสหสาขาวิชาชีพให้ได้คุณภาพระดับสากล
อาทิเช่น HA (Hospital Accreditation), JCIA (Joint Commission International
Accreditation Standard for Hospital) หรือ
กระบวนการพัฒนาระบบบริหารการจัดการ-TQA (Thailand Quality Award)
ซึ่งบริษัทฯได้นำมาใช้เป็นแนวทางในการพัฒนาองค์กร
เพื่อยกระดับคุณภาพการให้บริการทางการแพทย์และการพยาบาล
พร้อมกับการประยุกต์ใช้เทคโนโลยีคอมพิวเตอร์สารสนเทศที่มีประสิทธิภาพ
ทำให้โรงพยาบาลได้รับความไว้วางใจจากชุมชนและลูกค้ากลุ่มเป้าหมายในเรื่องการให้บริการทางการแพทย์ด้วยดีเสมอมา

โรงพยาบาลทั้งสองแห่งภายใต้การดำเนินงานของบริษัท
มีความพร้อมด้วยคณะแพทย์ประจำและแพทย์ที่ปรึกษาที่มีความรู้ ประสบการณ์
และมีความเชี่ยวชาญครบทุกสาขาเพื่อให้บริการตลอด 24 ชั่วโมง
นอกจากนี้บริษัทยังมีเครื่องมือและอุปกรณ์การแพทย์ที่ทันสมัยมาใช้ในการรักษาพยาบาล ได้แก่
เครื่องเอ็กซเรย์คอมพิวเตอร์ เครื่องเอ็กซเรย์เต้านม เครื่องเลเซอร์เพื่อการผ่าตัด
เครื่องมือผ่าตัดโดยการส่องกล้อง เครื่องวัดสมรรถภาพการทำงานของหัวใจแบบพกพา
เครื่องไตเทียมอันทันสมัย รวมถึงสระธาราบำบัด
ซึ่งเป็นแนวทางธรรมชาติบำบัดเพื่อช่วยฟื้นฟูผู้ป่วยหลังการผ่าตัด เป็นต้น

นอกจากนี้บริษัทยังได้มีกิจกรรมพัฒนาบุคคลากรในองค์กรอย่างต่อเนื่องตลอดทั้งปี 2552 อาทิเช่น
Lucky All Month,อบรมพนักงานเข้าใหม่ (Sikarin Way for New Staff)
ด้วยค่านิยมและวัฒนธรรมขององค์กร เป็นต้น
ซึ่งกระบวนการเหล่านี้มุ่งเน้นที่จะพัฒนาบุคคลากรทางการแพทย์ให้มีทักษะด้านวิชาชีพเฉพาะที่เป็นปัจจุบันอยู่เสมอ
และเสริมสร้างวัฒนธรรมองค์กร เรียนรู้การทำงานเป็นทีม
ปลูกฝังวิสัยทัศน์และพันธกิจให้เข้าใจทั่วทั้งองค์กร
เพื่อพัฒนาศักยภาพและเสริมสร้างความพร้อมในการให้บริการแก่ลูกค้าด้วยสุขภาพกาย และใจที่ดี

3.2.2 ลักษณะลูกค้า

ลูกค้าของโรงพยาบาลศิครินทร์
และโรงพยาบาลรัทรินทร์สามารถแบ่งเป็นประเภทใหญ่ตามเงื่อนไขสัญญา

ได้ดังนี้

1)  ลูกค้าทั่วไป หมายถึง
    ผู้ป่วยที่มาใช้บริการรักษาพยาบาลที่เป็นลูกค้าทั่วไปที่มีที่พักอาศัยหรือที่ทํางาน

อยู่ในพื้นที่ใกล้เคียงกับสถานที่ตั้งของโรงพยาบาล
โดยลูกค้าจะเป็นผู้รับผิดชอบค่าใช้จ่ายที่ทั้งหมดที่เกิดขึ้นในการรักษาพยาบาลเอง

2)  ลูกค้าบริษัท หมายถึง ผู้ป่วยที่มาใช้บริการซึ่งเป็นพนักงานของบริษัทต่างๆ
    หรือลูกค้าผู้เอาประกันชีวิต

กับบริษัทประกันชีวิตที่ทำสัญญากับทางโรงพยาบาลว่าจะเป็นผู้รับผิดชอบค่าใช้จ่ายในการรักษาพยาบาลพนักงาน
หรือลูกค้าของตน เมื่อมาใช้บริการตามเงื่อนไขและข้อตกลงที่ได้ทำกันไว้ เช่น
ลูกค้าบริษัทเอกชนทั่วไป และลูกค้าบริษัทประกันชีวิต เป็นต้น

3)  ลูกค้ากองทุนเงินทดแทน หมายถึง กลุ่มลูกค้าที่เป็นพนักงานของบริษัท หรือโรงงานต่างๆ
    ที่เข้ารับ

การรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมโดยกองทุนเงินทดแทนจะเป็นผู้รับผิดชอบค่าใช้จ่ายตามที่ใช้ในการรักษาพยาบาลจริงในแต่ละกรณี
แต่ทั้งนี้ต้องไม่เกินวงเงินจำนวน 35,000 บาทต่อครั้ง

4)  ลูกค้าประกันสังคม หมายถึง
    กลุ่มลูกค้าที่เป็นพนักงานบริษัทซึ่งได้ถูกหักค่าจ้างรายเดือนเพื่อสมทบเข้า

กองทุนประกันสังคม
และสามารถใช้บริการรักษาพยาบาลจากโรงพยาบาลได้ในการเจ็บป่วยทั่วไปที่มิได้เกิดจากการทำงานซึ่งทางโรงพยาบาลที่เข้าแผนประกันสังคมจะทําการรักษาจนกว่าจะหายหรือเสียชีวิตทั้งนี้หลักเกณฑ์และสิทธิความคุ้มครองค่ารักษาพยาบาลของผู้ประกันตนเป็นไปตามข้อกำหนดของสำนักงานประกันสังคม
โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักประกันสังคม

3.2.3 กลุ่มลูกค้าเป้าหมาย

กลุ่มลูกค้าเป้าหมายของบริษัท มีดังนี้

1)  ผู้ที่มีรายได้ปานกลาง – ปานกลางค่อนข้างสูง พักอาศัยอยู่ในย่าน บางนา อ่อนนุช ประเวศ
    และบางพลี

ซึ่งกลุ่มนี้จะใช้บริการของโรงพยาบาลศิครินทร์ ใน 2 รูปแบบ

-   แบบผู้ป่วยทั่วไป ซึ่งผู้ป่วยจะรับผิดชอบต่อการชำระค่ารักษาพยาบาลเองโดยตรง
    โดยช่องทางนี้จะ

  เป็นผู้ป่วยกลุ่มใหญ่ที่สุดของโรงพยาบาลศิครินทร์

-   แบบผู้ถือกรมธรรม์ประกันสุขภาพ ซึ่งในรูปแบบนี้บริษัทประกันชีวิต จะเป็นผู้รับผิดชอบค่ารักษา

  พยาบาลแทนผู้ป่วยตามขอบเขตของสัญญากรมธรรม์

2)  บริษัทคู่สัญญาที่จัดสวัสดิการให้แก่พนักงานโดยตรง และไม่ใช้สิทธิประกันสังคม ซึ่งตั้งอยู่ในรัศมี

15-20 กิโลเมตร ได้แก่ บ.โตโยต้า มอเตอร์ ประเทศไทย จำกัด, บ. อีซูซุ มอเตอร์
(ประเทศไทย) จำกัด, บ.ฮีโน่ มอเตอร์ส แมนูแฟคเจอรี่ง ประเทศไทย จำกัด, บ.เด็นโซ่
(ประเทศไทย) จำกัด, บ. เอ็น เอช เค สปริง (ประเทศไทย) จำกัด,
โรงเรียนบางกอกพัฒนา, บ. สยามเคมีคอลอินดัสตรี้ จำกัด เป็นต้น

3)  ลูกค้ากลุ่มประกันสังคม ซึ่งเป็นผู้ที่พักอาศัย หรือมีสถานที่ทำงานในรัศมี 15-20 กิโลเมตร
    โดยรอบโรง

พยาบาล

ด้วยโรงพยาบาลศิครินทร์ เป็นโรงพยาบาลทั่วไป (General Hospital) ขนาดกลาง
นับเป็นกลุ่มที่มีคู่แข่งในตลาดมากที่สุด
ในเชิงกลยุทธ์แล้วโรงพยาบาลในกลุ่มนี้จะไม่เน้นแข่งขันด้านความล้ำหน้าของอุปกรณ์การแพทย์แต่จะแข่งขันด้านบริการและความคุ้มค่า
(Value for Money) เป็นสำคัญ
โดยเฉพาะอย่างยิ่งการสร้างความสัมพันธ์ที่ดีเลิศกับลูกค้าในย่านชุมชนของแต่ละโรงพยาบาล
ทั้งระดับครอบครัวและระดับองค์กร เช่น โรงเรียน
สถานประกอบการและโรงงานอุตสาหกรรมต่างๆ

3.2.4 นโยบายราคา

เนื่องจากลูกค้ากลุ่มใหญ่ของโรงพยาบาลศิครินทร์
และโรงพยาบาลรัทรินทร์เป็นกลุ่มผู้มีรายได้ปานกลาง
ดังนั้นราคาจึงเป็นปัจจัยสำคัญประการหนึ่งในการเลือกใช้บริการของลูกค้า
บริษัทจึงมีการกําหนดราคาโดยอ้างอิงกับราคาตลาดและคู่แข่งของบริษัทที่อยู่ในบริเวณเดียวกันเป็นสำคัญ
โดยบริษัทมีเป้าหมายที่จะให้บริการแก่ลูกค้าด้วยคุณภาพที่เหนือกว่าในราคาที่เท่ากับคู่แข่ง
อย่างไรก็ตาม ในส่วนของโรงพยาบาลศิครินทร์ได้พยายามสร้างมูลค่าเพิ่มแก่ลูกค้าในด้านต่างๆ
อยู่เสมอ เช่น การปรับปรุงบรรยากาศภายในโรงพยาบาล การเพิ่มสิ่งอำนวยความสะดวกต่างๆ
เป็นต้น และเนื่องจากลูกค้าอีกส่วนหนึ่งของโรงพยาบาลศิครินทร์เป็นกลุ่มลูกค้าที่มีรายได้สูง
จึงทำให้สามารถปรับราคาให้สูงกว่าตลาดได้ในกลุ่มลูกค้าเฉพาะเจาะจงพิเศษ อย่างไรก็ตาม
การกําหนดราคาการให้บริการของโรงพยาบาลสามารถแบ่งได้เป็น 2 ประเภทใหญ่ๆ คือ

1) การกําหนดราคาแบบปกติ

บริษัทจะมีการกําหนดอัตราการให้บริการแก่ลูกค้าที่เหมาะสมและสามารถแข่งขันกับราคาของคู่แข่งขันในระดับเดียวกันได้
โดยคำนึงถึงต้นทุนการดำเนินงานของบริษัทด้วย

2)  การกําหนดราคาแบบเหมาจ่าย

  บริษัทมีการกําหนดค่ารักษาพยาบาลแบบเหมาจ่ายเพื่อความสะดวกในการบริหารค่าใช้จ่ายของผู้มา

ใช้บริการ
เนื่องจากการกำหนดราคาแบบเหมาจ่ายจะช่วยให้ผู้ใช้บริการทราบต้นทุนการรักษาพยาบาลที่ค่อนข้างแน่นอน
อีกทั้งบริษัทยังใช้การกําหนดราคาดังกล่าวเป็นกลยุทธ์ในการแข่งขันทางการตลาดเพื่อดึงดูดลูกค้าให้มาใช้บริการของโรงพยาบาล
โดยเฉพาะอย่างยิ่งโรงพยาบาลรัทรินทร์ซึ่งฐานลูกค้าส่วนใหญ่เป็นผู้มีรายได้ปานกลาง
โปรแกรมการรักษาพยาบาลแบบเหมาจ่ายของบริษัท ได้แก่ โปรแกรมตรวจสุขภาพประจําปี
โปรแกรมการคลอดบุตรเหมาจ่าย เป็นต้น

นอกจากนี้ บริษัทยังมีนโนบายที่จะรักษาฐานลูกค้าเดิมที่ใช้บริการของโรงพยาบาล
จึงได้จัดทําบัตรสมาชิกสําหรับลูกค้าของโรงพยาบาล
ซึ่งบริษัทจะให้ส่วนลดค่ารักษาพยาบาลตามประเภทของการเป็นสมาชิก

3.2.5 การจำหน่ายและช่องทางการจำหน่าย

บริษัทมุ่งเน้นการเพิ่มความสะดวกแก่ลูกค้าในการเข้าถึงบริการหรือข้อมูลการให้บริการของโรงพยาบาลมากที่สุดเพื่อให้ลูกค้าจดจำและเป็นทางเลือกอันดับต้นในการตัดสินใจใช้บริการของโรงพยาบาลของบริษัท
โดยช่องทางที่บริษัทใช้ในการส่งเสริมการเข้าถึงบริการของโรงพยาบาลที่สำคัญมีดังนี้

1. การจําหน่ายต่อลูกค้าทั่วไป บริษัทมีการจัดกิจกรรมทางการตลาดอย่างต่อเนื่อง
โดยมุ่งเน้นการสร้างความสัมพันธ์และภาพลักษณ์ที่ดีของโรงพยาบาล โดยการสื่อสารด้วยสื่อสิ่งพิมพ์
การจัดกิจกรรมร่วมกับหน่วยงานภายนอก นอกจากนี้บริษัทมีการใช้ระบบ Call Center
โทรศัพท์เลขหมาย 4 หลัก ได้แก่ 1728
เพื่อสะดวกในการจดจำและให้ข้อมูลลูกค้าที่สะดวกและรวดเร็วยิ่งขึ้น
และยังมีการเพิ่มความสะดวกในการสื่อสารแก่ลูกค้าต่างชาติ
โดยมีลูกค้าสัมพันธ์ต่างประเทศที่รองรับได้ถึง 3 ภาษา ได้แก่ ภาษาอังกฤษ
ภาษาจีนกลางและภาษาญี่ปุ่น นอกจากนี้
บริษัทมีการจัดบริการหน่วยแพทย์เคลื่อนที่และหน่วยบริการชุมชนเข้าถึงประชาชนโดยตรงอันจะเป็นการส่งเสริมภาพลักษณ์ให้แก่บริษัทอีกด้วย

2. การจําหน่ายต่อลูกค้าบริษัท รวมถึงลูกค้าประเภทโรงงานอุตสาหกรรม องค์กรภาครัฐ
และรัฐวิสาหกิจต่างๆ
บริษัทได้มีการอบรมพนักงานการตลาดโดยแบ่งออกเป็นทีมเพื่อสะดวกต่อการทํางานในการเข้าหาลูกค้าเป้าหมายในแต่ละกลุ่ม
โดยทีมการตลาดจะติดต่อกับบริษัทต่างๆ
โดยตรงเพื่อเข้าไปนําเสนอข้อมูลการให้บริการรักษาพยาบาลและการตรวจสุขภาพพนักงาน

รวมถึงนําเสนอรายละเอียดข้อมูลต่างๆ เช่น รายละเอียดเกี่ยวกับอัตราค่าบริการ
ระยะเวลาและจํานวนครั้งที่ให้บริการ เป็นต้น

นอกเหนือจากวิธีการดังกล่าวข้างต้น บริษัทยังได้มีการจัดทําเอกสาร แผ่นพับต่างๆ และ
เผยแพร่ข้อมูล ข่าวสาร กิจกรรมต่างๆ ของโรงพยาบาลผ่านเวบไซต์ (www.sikarin.com)
เพื่อใช้ในการประชาสัมพันธ์ รวมถึงการโฆษณาและเผยแพร่สิทธิประโยชน์
โปรแกรมการรักษาพยาบาลต่างๆ ที่ทางโรงพยาบาลได้จัดทําขึ้น
รวมถึงความรู้เรื่องสุขภาพในด้านต่างๆ
ให้แก่ลูกค้าของโรงพยาบาลเพื่อเป็นการขยายฐานลูกค้าให้เพิ่มมากขึ้น

3.2.6 ภาวะอุตสาหกรรมและการแข่งขัน

  1) ภาวะ และแนวโน้มการตลาด

สถานการณ์โรงพยาบาลเอกชนในช่วงครึ่งปีแรกมีปัจจัยลบที่กระทบต่อภาวะตลาดเป็นจำนวนมาก
โดยเฉพาะอย่างยิ่งในไตรมาสที่ 1 ซึ่งจากข้อมูลของตลาดหลักทรัพย์แห่งประเทศไทย
พบว่าอัตราการเติบโตด้านรายได้ของโรงพยาบาลเอกชนในตลาดหลักทรัพย์ในไตรมาสที่ 1
มีอัตราเติบโตเพียง 0.1% ส่วนการเติบโตด้านกำไรสุทธิในไตรมาสเดียวกันติดลบถึง 18.20%
ซึ่งผลกระทบหลักมาจากปัจจัยสำคัญดังนี้

-กำลังซื้อของผู้บริโภคลดลง อันเนื่องมาจากภาวะปัจจัยทางเศรษฐกิจ
ซึ่งไตรมาสแรกของปีมีอัตราการติดลบมากกว่า 10%

-การลดลงของลูกค้าต่างชาติ ซึ่งกระทบกับบางโรงพยาบาลที่มุ่งเน้นลูกค้ากลุ่มนี้
ส่งผลให้โรงพยาบาลในกลุ่มนี้ปรับกลยุทธ์มาเน้นลูกค้าภายในประเทศไทย
จึงกระทบกับโรงพยาบาลในระดับรองลงมาเป็นทอดๆ อย่างไรก็ตามหลังจากผ่านไตรมาสที่ 1
ไปแล้วผลประกอบการเริ่มดีขึ้นและเติบโตสูงสุดในไตรมาสที่ 3
ซึ่งเป็นช่วงธุรกิจปกติของธุรกิจโรงพยาบาลเอกชนในเขตกรุงเทพฯและปริมณฑล
แต่ในปีนี้อัตราการเติบโตดังกล่าวเป็นแรงส่งมาจากผลของการระบาดของโรคไข้หวัดใหญ่สายพันธุ์ใหม่ด้วย

สำหรับในปี 2553 เป็นที่คาดหมายว่าอัตราการการเติบโตด้านรายได้จะสูงกว่าปี 2552
โดยมีปัจจัยหนุนที่สำคัญ ดังนี้

  -การขยายตัวทางเศรษฐกิจ จากภาวะติดลบในปี 2552 เป็นบวกประมาณ 3.00% ในปี 2553

  -ความมั่นใจของผู้บริโภคที่มีแนวโน้มเพิ่มสูงขึ้นหลังจากอัตราการว่างงานลดลงอย่างต่อเนื่อง

  -ผลกระทบจากการระบาดของไข้หวัดใหญ่สายพันธุ์ใหม่ซึ่งคาดว่ายังคงมีอยู่ต่อ
  แม้จะไม่รุนแรงเหมือนปี 2552

-กลุ่มลูกค้าต่างชาติ ซึ่งมักจะสัมพันธ์กับการเติบโตด้านการท่องเที่ยว
ลูกค้ากลุ่มนี้คาดหมายว่าจะเพิ่มสูงกว่าปี 2552

นอกจากนี้โซนกรุงเทพตะวันออก ซึ่งประกอบด้วยเขตบางนา เขตอ่อนนุช เขตประเวศ
และอำเภอบางพลี บางส่วนของจังหวัดสมุทรปราการ
ยังเป็นย่านที่มีอัตราการเติบโตของกลุ่มผู้มีรายได้สูงอย่างต่อเนื่อง
จากการศึกษาพบว่าในย่านนี้มีครอบครัวที่รายได้สูงกว่า 50,000 บาทต่อเดือนสูงถึง 43
เปอร์เซ็นต์ของครอบครัวทั้งหมด ในขณะที่ทั่วทั้งกรุงเทพมหานคร มีอัตราเพียง 20 เปอร์เซ็นต์
เท่านั้น

โครงการที่พักอาศัย – บ้านเดี่ยว โซนกรุงเทพตะวันออก

  --------- --------------------- -------------------------- --------------
  ลำดับ      โครงการ               ที่ตั้ง                        จำนวน (หน่วย)

  1         บ้านนันทวัน              สุวรรณภูมิ                    238

  2         บ้านพฤกษ์ลดา            บางนา                      462

  3         บ้านใหม่                เทพารักษ์                    213

  4         พฤกษาวิลล์              เทพารักษ์                    282

  5         พลัสซิตี้ปาร์ค             ศรีนครินทร์-สวนหลวง           312

  6         บุรีรมณ์                 เทพารักษ์-สุวรรณภูมิ            265

  7         รวิภา                  สุขุมวิท 103                  75

  8         นลินวิลล์                ร่มเกล้า-วงแหวน              104

  9         ศุภาลัย วิลล์             สุขุมวิท-แพรกษา               301

  10        ลา ซาเลส พระราม 9     พระราม 9 – ศรีนครินทร์        69

  11        ม้ลดีฟส์ ปาล์ม            วงแหวน บางนา-ตราด กม. 10.5 400

  12        ณุศาศิริ                 บางพลี-ลาดกระบัง (บางนา      51
                                  กม.12)                     

  13        ชวนชื่น                 บางนา                      606

  14        กฤษณา                 บางนา-อ่อนนุช                235

  15        สีวลี                   สุวรรณภูมิ บางนา กม.12        985

  16        มัณฑนา                 วงแหวน-เทพารักษ์             248

  17        มัณฑนา                 อ่อนนุช-วงแหวน               211

  18        พฤกษาวิลเลจ 15         เทพารักษ์                    251

  19        เสนากรีนวิลล์            บางนา-เทพารักษ์              135
  --------- --------------------- -------------------------- --------------

โครงการที่พักอาศัย – คอนโดมิเนียม โซนกรุงเทพตะวันออก

  --------- ---------------------------- ----------------------- ------------
  ลำดับ      โครงการ                      ที่ตั้ง                     จำนวน (หน่วย)

  1         เดอะปาร์คแลนด์ ศรีนครินทร์ เลคไซด์ สุขุมวิท 105               878

  2         คาเซียคอนโดมีเนียม              สุขุมวิท 107               77

  3         เดอะซีซั่น                      ศรีนครินทร์                550

  4         บล็อกคอนโด                    สุขุมวิท 77                467

  5         เดอะปาร์คแลนด์ ศรีนครินทร์        ศรีนครินทร์-ลาซาล          1,200

  6         มายคอนโด                     สุขุมวิท 103               336

  7         ศุภาลัยปาร์ค                    ศรีนครินทร์ ตรงข้ามโนโวเทล  1,618

  8         สปิริตคอนโด                    ศรีนครินทร์ ข้างโนโวเทล     560

  9         ไอดีโอ มิกซ์ คอนโด              สุขุมวิท 103               1,172

  10        พรีม่า                         ใกล้สี่แยกอ่อนนุช-ศรีนครินทร์   446

  11        เดอะโฟร์วิงส์ เรสซิเด้นซ์          ศรีนครินทร์แยกกรุงเทพกรีฑา   450

  12        The Iris Rama 9              พระราม 9 – ศรีนครินทร์     1,152
  --------- ---------------------------- ----------------------- ------------

นอกจากโครงการที่พักแล้ว โซนตะวันออกของกรุงเทพมหานครยังมีการขยายตัวด้านแหล่งชอปปิ้ง
อาคารสำนักงาน และโรงแรมอีกด้วย โดยเฉพาะอย่างยิ่งย่านถนนศรีนครินทร์
ระหว่างแยกอ่อนนุช-แยกอุดมสุข โดยห้างเสรีเซ็นเตอร์ได้ปรับตำแหน่งทางการตลาดใหม่
เป็นการจับลูกค้ากลุ่มผู้มีรายได้สูงภายใต้ชื่อใหม่ พาราไดซ์ พาร์ค
ส่วนห้างเซ็นทรัลก็มีโครงการเปิดใหม่ในฝั่งตรงข้ามกับห้างเสรีเซ็นเตอร์
ในขณะเดียวกันห้างซีคอนสแควร์ มีแผนจะเปิดเฟสต่อไปเป็นอาคารสำนักงาน ที่พักอาศัย
และโรงแรม

2) สภาวะการแข่งขัน

โรงพยาบาลเอกชนประเภททั่วไป (General Hospital) ที่มุ่งลูกค้าระดับรายได้ปานกลาง
(Medium – Income earning ) นับเป็นกลุ่มขนาดใหญ่ที่สุดของประเทศไทย
กระจายกันอยู่รอบกรุงเทพฯ และปริมณฑลรวมทั้งจังหวัดขนาดใหญ่ทั่วประเทศ
ในการแข่งขันของโรงพยาบาลทั่วไป(General Hospital)
จะมุ่งแข่งขันในพื้นที่ของตนเองเป็นสำคัญ พื้นที่แข่งขันของโรงพยาบาลศิครินทร์
และรัทรินทร์ประกอบด้วยเขตบางนา อ่อนนุช ประเวศ บางพลี และอำเภอเมืองสมุทรปราการ
ซึ่งมีโรงพยาบาลที่เป็นคู่แข่งหลัก 2 โรงพยาบาล คือ โรงพยาบาลไทยนครินทร์
และโรงพยาบาลเปาโลสมุทรปราการ และโรงพยาบาลที่เป็นคู่แข่งรองอื่นๆ เช่น
โรงพยาบาลวิภาราม โรงพยาบาลสำโรง และโรงพยาบาลสมิติเวช ศรีนครินทร์ เป็นต้น

จุดเปลี่ยนและแนวโน้มการแข่งขันที่สำคัญในกลุ่มที่เป็นคู่แข่งของโรงพยาบาลศิครินทร์ คือ
การพยายามยกระดับตนเองเป็นศูนย์การแพทย์เฉพาะทางมากขึ้น
แต่ฐานหลักยังคงเป็นโรงพยาบาลทั่วไป
ซึ่งกลยุทธ์ดังกล่าวช่วยสร้างความแตกต่างระหว่างโรงพยาบาลทั่วไปด้วยกันให้มีคุณค่าสูงขึ้น
ซึ่งคาดว่าการปรับตัวเป็นศูนย์การแพทย์เฉพาะทาง จะยิ่งมีความชัดเจนมากขึ้นในระยะ 2 – 3 ปีนี้

ในมุมมองของผู้ป่วย จึงกล่าวได้ว่าสภาวะการแข่งขันของอุตสาหกรรมนี้
เกิดจากสภาพการแข่งขันระหว่างคู่แข่ง เป็นหลักสำคัญ
ส่วนอำนาจการต่อรองของผู้ขายอยู่ในระดับต่ำ
และโรงพยาบาลที่มีเครือข่ายขนาดใหญ่จะได้เปรียบในปัจจัยนี้
ด้านอำนาจการต่อรองของผู้ซื้อจะเป็นแบบหลายรายและหลากหลาย
อำนาจต่อรองโดยตรงค่อนข้างต่ำเช่นกัน อย่างไรก็ตามด้วยสภาพด้วยเงื่อนไขของโรงพยาบาลทั่วไป
แต่ละโรงพยาบาลจะนำเสนอบริการที่ใกล้เคียงกัน
ทำให้การเปลี่ยนจากโรงพยาบาลหนึ่งไปยังอีกโรงพยาบาลหนึ่งเกิดโดยง่าย ในด้านสินค้าทดแทน
โรงพยาบาลทั่วไปอาจได้รับผลกระทบจากคลินิกมาตรฐานขนาดใหญ่ เช่น คลินิกความงาม
คลินิกทันตกรรม และร้านขายยา แต่ผลกระทบดังกล่าวนี้ยังคงอยู่ในระดับต่ำ
ประการสุดท้ายผลกระทบจากการเข้ามาของคู่แข่งรายใหม่ ในย่านกรุงเทพตะวันออกในระยะ 3 –
5 ปีที่ผ่านมา ไม่มีคู่แข่งรายใหม่เกิดขึ้นเลย ซึ่งคาดว่าในระยะ 2 – 3 ปี ข้างหน้าด้วย
ซึ่งโดยธรรมชาติแล้วธุรกิจโรงพยาบาลไม่มีอุปสรรคโดยตรงของการเข้ามาของรายใหม่
แต่สภาพการแข่งขันในปัจจุบันและสภาวะเศรษฐกิจน่าจะเป็นปัจจัยหลักในการตัดสินใจลงทุนของคู่แข่งรายใหม่

ตารางเปรียบเทียบรายได้โรงพยาบาลเอกชนที่เป็นคู่แข่งขัน

+---------------+--------------+------+----+------+----+------+----+
| โรงพยาบาล     | บริษัท         | ร    | %  | ร    | %  | ร    | %  |
|               |              | ายได้ |    | ายได้ |    | ายได้ |    |
|               |              |      |    |      |    |      |    |
|               |              | รวม  |    | รวม  |    | รวม  |    |
|               |              | ปี 49 |    | ปี 50 |    | ปี 51 |    |
|               |              |      |    |      |    |      |    |
|               |              | (ล้าน |    | (ล้าน |    | (ล้าน |    |
|               |              | บาท) |    | บาท) |    | บาท) |    |
+===============+==============+======+====+======+====+======+====+
| 1.โร          | บมจ.ศิครินทร์   | 847  | 2  | 1    | 2  | 1    | 2  |
| งพยาบาลศิครินทร์ |              |      | 4. | ,069 | 5. | ,200 | 6. |
|               |              |      | 44 |      | 51 |      | 99 |
+---------------+--------------+------+----+------+----+------+----+
| 2.โรงพย       | บ            | 727  | 2  | 887  | 2  | 1    | 2  |
| าบาลไทยนครินทร์ | มจ.โรงพยาบาล |      | 0. |      | 1. | ,017 | 2. |
|               |              |      | 98 |      | 16 |      | 88 |
|               | ไทยนครินทร์    |      |    |      |    |      |    |
+---------------+--------------+------+----+------+----+------+----+
| 3.โ           | บจ           | 473  | 1  | 474  | 1  | 524  | 1  |
| รงพยาบาลสำโรง | ก.เอส.เมดิคอล |      | 3. |      | 1. |      | 1. |
|               |              |      | 65 |      | 30 |      | 78 |
|               | เอ็นเตอร์ไพรส์  |      |    |      |    |      |    |
+---------------+--------------+------+----+------+----+------+----+
| 4.โร          | บจก.โรง      | 455  | 1  | 450  | 1  | 507  | 1  |
| งพยาบาลวิภาราม | พยาบาลวิภาราม |      | 3. |      | 0. |      | 1. |
|               |              |      | 13 |      | 74 |      | 41 |
+---------------+--------------+------+----+------+----+------+----+
| 5.โ           | บจก.เปาโล    | 439  | 1  | 535  | 1  | 661  | 1  |
| รงพยาบาลเปาโล | สมุทรปราการ   |      | 2. |      | 2. |      | 4. |
| สมุทรปราการ    |              |      | 67 |      | 77 |      | 88 |
+---------------+--------------+------+----+------+----+------+----+
| 6.โรงพ        | บ            | 329  | 9. | 333  | 7. | 350  | 7. |
| ยาบาลเมืองสมุทร | จก.สมุทรเวชกิจ |      | 49 |      | 95 |      | 88 |
|               | จำกัด         |      |    |      |    |      |    |
| ปากน้ำ         |              |      |    |      |    |      |    |
+---------------+--------------+------+----+------+----+------+----+
| 7.โรง         | บจก.ไทยเฮลท์  | 195  | 5. | 443  | 1  | 186  | 4. |
| พยาบาลปิยะมินทร์ | เมนเทนเนนซ์   |      | 63 |      | 0. |      | 18 |
|               | ออนัย เซซั่น    |      |    |      | 57 |      |    |
+---------------+--------------+------+----+------+----+------+----+
| รวม           |              | 3    | 10 | 4    | 10 | 4    | 10 |
|               |              | ,465 | 0. | ,191 | 0. | ,444 | 0. |
|               |              |      | 00 |      | 00 |      | 00 |
+---------------+--------------+------+----+------+----+------+----+

ที่มา : กรมการค้าภายในกระทรวงพาณิชย์

ในจำนวนนี้โรงพยาบาลศิครินทร์มีส่วนแบ่งตลาดเป็นอันดับหนึ่ง และตามด้วยโรงพยาบาลไทยนครินทร์

คู่แข่งหลักของโรงพยาบาลศิครินทร์มีโรงพยาบาลไทยนครินทร์ และคู่แข่งรอง คือ
โรงพยาบาลเปาโล สมุทรปราการ

ด้วยสภาพที่มีโรงพยาบาลขนาดใกล้เคียงกันอยู่ในพื้นที่แข่งขันเดียวกันถึง 7 โรง
จึงถูกจัดให้เป็นย่านหนึ่งที่มี

สถานการณ์แข่งขันที่รุนแรงมาก
อย่างไรก็ตามเนื่องจากเป็นย่านที่มีการขยายตัวของที่พักอาศัยสูงมากเช่นกัน ดังนั้น

การขยายตัวของที่พักอาศัย ระยะ 2-3 ปี ที่ผ่านมา
จึงเป็นตัวช่วยบรรเทาสภาพการแข่งขันลงไปได้บ้าง

3.  การจัดหาผลิตภัณฑ์หรือบริการ

3.3.1 การจัดหายา เวชภัณฑ์และอุปกรณ์การแพทย์เพื่อจำหน่าย

วัตถุดิบที่สำคัญของบริษัท ได้แก่ ยาและเวชภัณฑ์ รวมทั้งเครื่องมือและอุปกรณ์ทางการแพทย์
ทั้งนี้บริษัทมีการสั่งซื้อทั้งยาและเวชภัณฑ์
รวมทั้งเครื่องมือและอุปกรณ์ทางการแพทย์จากในประเทศและต่างประเทศโดยผ่านผู้จำหน่ายและตัวแทนจำหน่ายในประเทศทั้งหมด
ในการคัดเลือกตัวแทนจำหน่าย บริษัทจะทำการประเมินและเปรียบเทียบความเหมาะสมในด้านราคา
ประสิทธิภาพในการส่งสินค้า และคุณภาพของสินค้าจากผู้จำหน่ายและตัวแทนจำหน่ายแต่ละราย
โดยบริษัทผู้จัดจำหน่ายยาและเวชภัณฑ์ ที่บริษัทฯ มียอดการสั่งซื้อมากที่สุดได้แก่

1.  บริษัท ซิลลิค ฟาร์มา จำกัด

2.  บริษัท ดีทแฮล์ม จำกัดบริษัท

3.  โอลิค (ประเทศไทย) จำกัด บริษัท

4.  ดีทแฮล์ม เคลเลอร์ โลจิสติกส์ จำกัด ตามลำดับ

3.3.1 การจัดหาทีมแพทย์และพยาบาล

เนื่องจากบริษัทและผู้บริหารฝ่ายการแพทย์มีความสัมพันธ์ที่ดีกับโรงพยาบาลของรัฐและโรงพยาบาลสังกัดทบวงมหาวิทยาลัยหลายแห่ง
ทำให้สามารถจัดหาแพทย์ที่มีความเชี่ยวชาญในแต่ละสาขาเพื่อรองรับผู้ป่วยได้อย่างทั่วถึง
และสามารถจัดหาทีมพยาบาลที่มีประสบการณ์ได้อย่างรวดเร็ว มีประสิทธิภาพ

3.3.2 กำลังการบริการและปริมาณการให้บริการ

ในปี 2552 บริษัทมีกําลังการให้บริการรักษาผู้ป่วยนอกและผู้ป่วยใน
โดยรายละเอียดของกําลังการให้บริการและปริมาณการให้บริการของบริษัทสามารถสรุปตามตารางดังนี้

[TABLE]

3.4 ผลกระทบต่อสิ่งแวดล้อม

จากการที่บริษัทประกอบกิจการโรงพยาบาลซึ่งต้องเน้นในเรื่องการควบคุมความสะอาดเป็นอย่างมาก
ประกอบกับการที่จะต้องมีวัสดุเหลือใช้ที่เกิดจากการดำเนินงานของโรงพยาบาล
บริษัทจึงกำหนดให้มีมาตรการในการดำเนินการเกี่ยวกับวัสดุเหลือใช้ดังกล่าว ซึ่งสามารถแบ่งได้เป็น
2 ประเภท ดังต่อไปนี้

3.4.1 ขยะติดเชื้อ

ขยะติดเชื้อประกอบไปด้วยวัสดุสิ้นเปลืองต่างๆ ที่ใช้ในการรักษาผู้ป่วยของโรงพยาบาล เช่น
เข็มฉีดยา ผ้าพันแผล และสําลี เป็นต้น
โดยทางโรงพยาบาลได้จัดให้มีการฝึกอบรมพนักงานทุกระดับที่เกี่ยวข้องในการบรรจุและจัดเก็บขยะติดเชื้ออย่างถูกต้องและมิดชิด
เพื่อให้บริษัทเอกชนแห่งหนึ่งมารับไปทำลาย ซึ่งบริษัทได้ว่าจ้างให้มาเก็บขยะติดเชื้อสัปดาห์ละ 2
ครั้ง สําหรับผ้าจากห้องพักผู้ป่วยที่ติดเชื้อ
ทางโรงพยาบาลจะแยกซักผ้าที่ติดเชื้อดังกล่าวในห้องฆ่าเชื้อ
ซึ่งทางบริษัทมีเครื่องซักและฆ่าเชื้อจํานวน 2 เครื่อง

น

3.4.2 ขยะไม่ติดเชื้อ

ขยะไม่ติดเชื้อประกอบไปด้วยวัสดุสิ้นเปลืองต่างๆ ที่ใช้ในสํานักงานและส่วนอื่นๆ
ที่ไม่เกี่ยวข้องกับผู้ป่วยเช่น กระดาษ และถุงพลาสติก เป็นต้น
โดยสํานักงานรักษาความสะอาดเขตพระโขนงจะมารับสัปดาห์ละ 2 ครั้ง
โดยขยะไม่ติดเชื้อจะมีการแบ่งแยกตามเครื่องหมายและสีที่ชัดเจนเช่นเดียวกับการแบ่งแยกของขยะติดเชื้อ
เพื่อไม่ให้เกิดความสับสนในการจัดเก็บ

นอกจากนี้ทางโรงพยาบาลศิครินทร์ และโรงพยาบาลรัทรินทร์ ยังมีบ่อบำบัดน้ำเสีย
ซึ่งจะกำจัดน้ำเสียให้เป็นน้ำดีตามมาตรฐานการควบคุมของหน่วยงานทางราชการก่อนที่จะถูกทิ้งลงสู่ท่อระบายนํ้าสาธารณะภายนอก
ทั้งนี้ นํ้าที่ผ่านการบําบัดจากบ่อบําบัดนํ้าเสียของโรงพยาบาลจะถูกส่งไปตรวจค่ามาตรฐานต่างๆ เช่น
ค่าความเป็นกรดและด่าง ค่าบีโอดี สารแขวนลอย เป็นต้น
เป็นประจำทุกเดือนเพื่อใช้ในการอ้างอิงต่อหน่วยงานราชการที่เกี่ยวข้อง ได้แก่
กรมควบคุมมลพิษกรุงเทพมหานคร โดยประกาศกระทรวงทรัพยากรธรรมชาติและสิ่งแวดล้อม
เรื่องกำหนดมาตรฐานควบคุมการระบายน้ำทิ้งจากอาคารบางประเภทและบางขนาด
ซึ่งอาคารโรงพยาบาลจะถูกจัดอยู่ในประเภท ก คือ

โรงพยาบาลและสถานพยาบาลตามกฎหมายที่มีเตียงผู้ป่วยในค้างคืนรวมกันทุกชั้นของอาคารหรือกลุ่มของอาคารตั้งแต่
30 เตียงขึ้นไป
ได้กำหนดมาตรฐานควบคุมการระบายน้ำทิ้งจากอาคารดังที่แสดงไว้ในตารางด้านล่าง
นอกจากนี้ยังแสดงค่าที่วัดได้ของโรงพยาบาล ณ วันที่ 31 ธันวาคม 2552 ดังตารางต่อไปนี้

+--------------------+---------+-----+--------+--------+--------------+
| รายการควบคุม        | ค่า      | ค   |        |        | ค่าที่วัดได้ของ   |
|                    | มาตรฐาน | ่าที่ว |        |        |              |
|                    |         | ัดได |        |        | โรง          |
|                    |         | ้ของ |        |        | พยาบาลรัทรินทร์ |
|                    |         |     |        |        |              |
|                    |         | โรง |        |        |              |
|                    |         | พยา |        |        |              |
|                    |         | บาล |        |        |              |
|                    |         | ศิคร |        |        |              |
|                    |         | ินทร์ |        |        |              |
+--------------------+---------+-----+--------+--------+--------------+
|                    |         | อาค | อาค    | อาค    |              |
|                    |         | าร1 | าร2บ่อ1 | าร2บ่อ2 |              |
+--------------------+---------+-----+--------+--------+--------------+
| 1.                 | 5-9     | 7.4 | 7.3    | 7.2    | 6.5          |
| ความเป็นกรดและด่าง   |         |     |        |        |              |
| (PH)               | < 20    | 7.5 | 6.5    | 6.6    | 39.9         |
|                    |         |     |        |        |              |
| 2. บีโอดี            | < 30    | 1   | 11.7   | 10.2   | 28.8         |
| (มิลลิกรัมต่อลิตร)      |         | 2.8 |        |        |              |
|                    | < 5,000 |     | 92,000 | 92,000 | 54,000       |
| 3.สารแขวนลอย       |         | 54, |        |        |              |
| (มิลลิกรัมต่อลิตร)      | < 5,000 | 000 | 92,000 | 35,000 | 54,000       |
|                    |         |     |        |        |              |
| 4.                 |         | 54, |        |        |              |
| แบคทีเรียกลุ่มโคลิฟอร์ม  |         | 000 |        |        |              |
|                    |         |     |        |        |              |
| (เอ็ม พี เอ็น ต่อ 100  |         |     |        |        |              |
| มิลลิลิตร)            |         |     |        |        |              |
|                    |         |     |        |        |              |
| 5. แบคทีเรียกลุ่มฟีคอล  |         |     |        |        |              |
| โคลิฟอร์ม            |         |     |        |        |              |
|                    |         |     |        |        |              |
| (เอ็ม พี เอ็น ต่อ 100  |         |     |        |        |              |
| มิลลิลิตร)            |         |     |        |        |              |
+--------------------+---------+-----+--------+--------+--------------+

3.4.3 การดำเนินการเพื่อลดผลกระทบต่อสิ่งแวดล้อม

บริษัท ศิครินทร์ จำกัด (มหาชน) เข้าร่วมโครงการอนุรักษ์พลังงาน กับ
กรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน
ผ่านบริษัทจัดการด้านพลังงาน (Energy Service Company; ESCO)
ที่ได้รับการขึ้นทะเบียนจากกระทรวง คือ บริษัท บีเอ็นบี อินเตอร์กรุ๊ป จำกัด (มหาชน)
โดยโครงการดังกล่าวเริ่มต้นในปี 2549 ระยะเวลาตามสัญญาเท่ากับ 6 ปี เพื่อวัตถุประสงค์ทั้งหมด
4 ข้อ ดังนี้

1.  จัดหาแหล่งเงินลงทุนในด้านพลังงานของบริษัท

2.  พัฒนาเทคโนโลยีของระบบภายในอาคาร

3.  พัฒนาบุคลากรที่ดูแลอาคารให้เกิดประสบการณ์ ความรู้ ความสามารถ
    ในการบริหารและจัดการด้านพลังงานของอาคาร

4.  ร่วมเป็นส่วนหนึ่งในการลดใช้พลังงานให้กับสังคม

  โดยมาตรการในการดำเนินการมีทั้งหมด 4 มาตรการ ประกอบด้วย

  มาตรการที่ 1 : การเปลี่ยนใช้ High Efficiency Chiller

  มาตรการที่ 2 : การเปลี่ยนใช้ LPG Boiler

  มาตรการที่ 3 : การเปลี่ยนอุปกรณ์ Cooling Tower

  มาตรการที่ 4 : การเปลี่ยน Steam Trap

ผลการดำเนินการด้านการจัดการพลังงานของ บริษัท ศิครินทร์ จำกัด (มหาชน) ที่ผ่านมา
ประสบความสำเร็จเป็นอย่างสูง โดยในปี 2551 ทางบริษัทได้รับรางวัล ดังนี้

1.  THAILAND ESCO AWARD ประเภทอาคารขนาดใหญ่ จาก
    กรมพัฒนาพลังงานทดแทนและอนุรักษ์

พลังงาน (พพ.) กระทรวงพลังงาน ด้านการจัดการพลังงานดีเด่น

2.  เกียรติบัตร โครงการ GREEN LAMP PROJECT ด้านการจัดการหลอดไฟอย่างได้มาตรฐาน
    โดยเป็น

ส่วนหนึ่งของโครงการร่วมรณรงค์แก้ปัญหาภาวะโลกร้อน